Recommended byColombia
గత ఎపిసోడ్‌లో జరిగిన కథ..
మనోరమ ద్వారా విషయం తెలుసుకున్న సమీర్.. చిన్నీ కోసం జైల్‌కి పరుగుతీశాడు. అయితే అక్కడ చిన్నీ సమీర్‌కి నిజం చెప్పదు. ‘నువ్వు చెప్పకపోయినా నేను తెలుసుకుంటాను. నువ్వు ఎవరిని కాపాడాలనుకుంటున్నావో? ఎవరు నిన్ను బెదిరిస్తున్నారో.. అంతా తెలుసుకుంటా.. బైయిల్ ఏర్పాట్లు చేస్తాను’ అని చెప్పి వెళ్లిపోతాడు. అయితే సమీర్‌ని బైయిల్ ఏర్పాట్లు చేయకుండా ఉండేందుకు రక్తం కావాలి అని చెప్పి ఫోన్ చేసి సమీర్‌ని హాస్పెటల్‌కి పిలుస్తుంది మనోరమ.
705 ఎపిసోడ్‌లో హైలైట్స్‌..
ఉపలక్షిత జైల్‌కి వచ్చి చిన్నీని కలుసుకుంటుంది. ఆమెకు జరిగిందంతా చెబుతుంది చిన్నీ. అయితే ఉపలక్షిత.. ‘ఇది చిన్న కేసు కాదు.. జీవితం నాశనం చేసుకోకు. నాకు తెలిసి.. లక్ష్మీ ఆంటీ కూడా ఈ పని చేసి ఉండరు.. ఏదో జరిగింది.. మొదట నువ్వు నీ మీద కేసు వేసుకోవడం సరికాదు’ అంటూ చాలా చెబుతుంది. కానీ చిన్నీ బాగా ఏడుస్తూ.. ‘నా తల్లి లేకపోతే నాకు జీవితమే లేదు. నాకోసం ఎన్నో త్యాగాలు చేసిన నా తల్లి కోసం నేను ఈ మాత్రం చేయలేనా? మా అమ్మ జైలు పాలు అయితే నేను తట్టుకోలేను’ అంటుంది.
Read Also: మీరు ‘కోయిలమ్మ’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఒక్క క్లిక్‌తో!
అమర్ ఆలోచనలో ఉంటాడు.చిన్నీ దగ్గర వాగ్మూలం తీసుకోవడానికి పోలీసులు చిన్నీ సంతకం చేయాలని చెబుతారు. దాంతో ఒకసారి అమర్‌తో మాట్లాడాలని ఫోన్ చేసి ఇవ్వమంటుంది. అయితే అమర్ చిన్నీతో మాట్లాడటానికి ఇష్టపడడు. చిన్నీ బాధపడుతూ సైన్ చేసి ఇచ్చేస్తుంది. ఇంతలో మనోరమా కావాలనే అమర్ దగ్గరకు వచ్చి.. ‘మన సమీర్ ఎందుకు ఇలా చేస్తున్నాడో అర్థం కావట్లేదు.. మీ నాన్నకు ఈ పరిస్థితి కలిపించిన ఆ చిన్నీకి సాయం చేయడానికి వెళ్లాడు.. ఇంకా రాలేదు’ అంటూ ఎక్కిస్తుంది. ఇంతలో సమీర్ వచ్చి.. ‘రక్తం కావాలన్నారుగా అత్తయ్యా? ఇచ్చేసి వస్తాను’ అంటాడు.
ఇంతలో లాయర్ నుంచి సమీర్‌కి కాల్ వస్తుంది. ‘సారీ లాయర్ గారూ ఇందాక చూసుకోలేదు. మా వదిన చిన్నీకి బైయిల్ వచ్చేలా చేయండి’ అంటూ మాట్లాడుతూ ఉంటాడు. ఇంతలో అమర్ ఆవేశంగా వెళ్లి లాగిపెట్టి సమీర్‌ని కొడతాడు. ఫోన్ కింద పడిపోతుంది. సమీర్‌ షాక్‌లో ఉంటాడు.‘ఏం చేస్తున్నావ్ రా? మన డాడీ ఈ పరిస్థితికి కారణం అయిన మనిషికి నువ్వు సాయం చేస్తున్నావా? నువ్వు డాడీకి రక్తం ఇవ్వడానికి వీళ్లేదు’ అంటూ గొడవ పడతాడు. అంతే కాకుండా.. ‘నువ్వు డాడీకి రక్తం ఇవ్వాలనుకుంటే చిన్నీకి ప్రత్యక్షంగా కానీ పరోక్షంగా కానీ సాయం చేయనని డాడీ మీద ఒట్టు పెట్టు’ అంటూ మాట తీసుకుంటాడు. దాంతో సమీర్ చాలా బాధపడతాడు.
తండ్రి రమేష్ చంద్రకు రక్తం ఇచ్చి వచ్చిన తర్వాత అమర్ దగ్గరకు వెళ్లి, పక్కనే కూర్చుని.. ‘అన్నయ్యా.. వదిన తప్పు చేసి ఉండదు అన్నయ్యా ఒక్కసారి వదినని కలువు.. మన పరువు పోతుంది. డాడీ మామూలు అయ్యే సరికి ఇంటి కోడలే అతడిని చంపాలనుకుందనే విషయం ప్రపంచానికి తెలిస్తే.. డాడీ పరువు పోతుంది.. వెళ్లు అన్నయ్యా..’ అంటూ బతిమాలాడి అమర్‌ని పంపిస్తాడు. డాక్టర్స్ రమేష్ చంద్రను పరీక్షించి ‘కోలుకునే అవకాశం ఉంది’ అని చెప్పడంతో.. మనోరమా రమేష్ చంద్రను ఎలాగైనా చంపెయ్యాలని నిర్ణయించుకుంటుంది. అందుకే సమీర్‌ని ఏదైనా తినిరారా అంటూ బయటికి పంపిస్తుంది. మరిన్ని వివరాలు తరువాయి భాగంలో చూద్దాం! కోయిలమ్మ కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.